पाएं अपने शहर की ताज़ा ख़बरें और फ्री ई-पेपरडाउनलोड करें
मांगों को लेकर द रेवेन्यू पटवार यूनियन पंजाब, द रेवेन्यू कानूनगो एसोसिएशन पंजाब और पंजाब रेवेन्यू अफसर एसोसिएशन ने पंजाबभर में काले बिल्ले लगा काम बंद कर विरोध जताया। इसके चलते पटवारखाने, कानूनगो और तहसील ऑफिस में कोई भी काम नहीं हो सका। इसके चलते लोगों को भारी परेशानी उठानी पड़ी। काम के लिए आने वाले लोगों को बिना काम करवाए लौटना पड़ा। जानकारी के मुताबिक तहसीलदार पिछले कई दिनों से हड़ताल पर हैं, लेकिन रजिस्ट्री कराने के लिए ऑनलाइन अपॉइंटमेंट लेनी पड़ती है। तहसील ऑफिसों में काम न चलने के कारण करीब 500 अपॉइंटमेंट रुक गईं। पटवारखाने और कानूनगो में आने वाले करीब 225 लोग अपनी फर्द निकलवाने और अन्य काम नहीं करवा सके। हालांकि पटवारी और कानूनगो अगले दो दिन तक हड़ताल जारी रखेंगे।
इस दौरान द रेवेन्यू कानूनगो एसोसिएशन के सदस्यों ने पंजाब प्रधान रूपिंदर सिंह गरेवाल की अगुवाई में ऑनलाइन मीटिंग की। वहीं, वीरवार को द रेवेन्यू पटवार यूनियन पंजाब और द रेवेन्यू कानूनगो एसोसिएशन पंजाब के सदस्य 6-7 मई को छुट्टी करेंगे। इसके चलते एसोसिएशन सदस्यों ने एसडीएम ईस्ट बलजिंदर सिंह ढिल्लों को मांग-पत्र सौंपा। इस मौके पर तहसील पूर्वी प्रधान राजीव कुमार, तहसील पश्चिमी के प्रधान निर्मल सिंह रंधावा, जिला प्रधान सुखजीतपाल सिंह, करनजसपाल सिंह, दी कानूनगो एसोसिएशन पंजाब प्रधान रुपिंदर सिंह गरेवाल, जिला प्रधान गुरमेल सिंह ग्रेवाल, प्रिंस कुमार, वरिंदरपाल सिंह, नरिंदर सिंह, दीपक सिंगला मौजूद रहे।
ये हैं मुख्य मांगें: पटवारी और कानूनगो की तरफ से कई मांगें सरकार के आगे रखी गईं। इसमें उन्होंने कहा कि नई भर्ती के नियमों में बदलाव कर पटवारियों की 18 महीने की ट्रेनिंग को सेवाकाल में शामिल करना, पटवारियों को दिए जाने वाले भत्ते में बढ़ोतरी, पटवारियों को टेक्नीकल ग्रेड देने, वर्क स्टेशन में जरूरत की सहूलियतें देना, नायब तहसीलदार की प्रमोशन कानूनगो में से करना, डीसी ऑफिस में डीआईए की पोस्ट पर कानूनगो तैनात करने समेत अन्य मांगें उठाई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva zho_Hant eng_Latn